La identitat corporativa és fonamental en la configuració del prestigi d'una institució, perquè contribueix decisivament a definir-ne el caràcter i l'estil, i a projectar-la enfora.
El Consell de Disseny de la Generalitat acorda elaborar un programa d'identificació visual per dotar la Generalitat i els organismes que en depenen d'una imatge gràfica homogènia (seguint les característiques del senyal fixades pel Decret de 97/1981, de 2 d'abril).
Primera edició de la publicació del Programa d'identificació visual de la Generalitat.
Acord de Govern, pel qual s'aprova la revisió i l'actualització del Programa d'identificació visual.
Es pren la decisió encertada de no canviar la imatge de la institució sinó de fer-la evolucionar perquè tan perillós és modificar massa sovint la imatge corporativa com no controlar-ne les aplicacions posteriors que es van creant, a partir de la imatge existent, per als nous serveis i productes de l'entitat o empresa.
Precisament aquesta dispersió que es va produint amb el pas dels anys, en ocasions obliga a fer una revisió de la imatge per recuperar l'efecte unitari que aquesta proporciona.
L'objecte primordial del projecte és dotar la Generalitat d'una millor identitat corporativa, més clara, més coherent, més sòlida i ben orientada, aplicant-hi uns principis d'austeritat gràfica, que contribueixin a reforçar la marca "Generalitat de Catalunya".
Publicació del Programa d'identificació visual actualitzat.
La publicació del PIV del 1997 s'incorpora a la xarxa intranet i internet.
La incorporació de les noves tecnologies en el món laboral, i a l'Administració catalana en concret, modifica els sistemes de treball.
En el procés d'adaptació d'aquests nous sistemes es considera oportú d'introduir, d'una manera ordenada i lògica, tots els elements de la imatge corporativa de la institució dins del web de la Generalitat perquè tothom, el personal i els proveïdors, se'n puguin beneficiar d'una manera ràpida i segura.
La incorporació, doncs, del Programa d'identificació visual de la Generalitat en una aplicació d'internet es fa amb un doble objectiu: explicar la normativa perquè tothom la conegui i facilitar a l'usuari tots els elements necessaris per a la correcta aplicació de la imatge corporativa d ela Generalitat.
S'aplica al web del PIV el primer redisseny seguint el manual d'estil gencat, aplicant el concepte de portal: un disseny molt més visual i acolorit que l'antic i que afavoreix la navegació a base dels menús desplegables.
Es realitza el desplegament de les identificacions descarregables de tots els departaments.
La Direcció General de Difusió Corporativa, en col·laboració amb la Direcció General d'Atenció Ciutadana, comença a treballar en l'aplicació de les pautes de l'últim llibre d'estil gràfic gencat.cat (2005) amb l'objectiu de:
· Garantir la coherència comunicativa i gràfica a Internet
· Facilitar a l'usuari la identificació de l'autoria i la responsabilitat del contingut
· Impulsar economies d'escala, aprofitant recursos i utilitats
· Millorar el posicionament als cercadors
Es publica el segon redisseny de la pàgina web del PIV.
S'aprova l'Acord de Govern de la Generalitat, sobre la identitat visual corporativa i la racionalització de l'ús de les marques.
S'aprova l'Acord del Govern de 4 d'octubre de 2011 de modificació de l'Acord del Govern de 10 de novembre de 2009, sobre la identitat visual corporativa i la racionalització de l'ús de les marques.
Es publica l'actual disseny de la pàgina web del PIV, amb GECO+ i disseny adaptatiu.